SREDNJA ŠKOLA „AUGUST ŠENOA“ GAREŠNICA

Na temelju članka 134. stavka 2. Zakona o odgoju i obrazovanju u osnovnoj i srednjoj školi („Narodne novine“, broj 87/2008., 86/2009., 92/2010., 105/2010.-ispr., 90/2011., 16/2012., 86/2012., 94/2013., 152/2014., 07/2017., 68/2018., 98/2019., 64/2020. i 151/22. ) i članka 9. Odluke o uvjetima za prijam učenika prvih razreda srednjih škola u učeničke domove u školskoj godini 2023./2024. („Narodne novine“, broj 65/23.), oglašava

**N A T J E Č A J**

**ZA PRIJAM UČENIKA U UČENIČKI DOM**

**ZA ŠKOLSKU GODINU 2023./2024.**

I. Opće odredbe

1.) Uslugama odgojnih aktivnosti, smještaja i prehrane učeničkoga doma mogu se koristiti redoviti učenici srednjih škola u Republici Hrvatskoj koji se školuju izvan mjesta stalnoga boravka i koji su hrvatski državljani, Hrvati iz drugih država, djeca državljana država Europskog gospodarskog prostora i Švicarske Konfederacije te djeca državljana zemalja izvan Europskog gospodarskog prostora i Švicarske Konfederacije.

2.) Učenički dom prima učenike državljane zemalja izvan Europskog gospodarskog prostora i Švicarske Konfederacije ako imaju reguliran status boravka sukladno zakonu kojim je uređen status stranaca, uz suglasnost osnivača.

3.) Učenički dom prima učenike na smještaj za vrijeme trajanja upisanoga programa obrazovanja u skladu sa statutom učeničkog doma te odredbama sklopljenoga ugovora o međusobnim pravima i obvezama, o čemu odlučuje odgajateljsko vijeće učeničkoga doma.

II. Prijam u Učenički dom

1.) U Učenički dom Srednje škole „August Šenoa“ Garešnica (dalje u tekstu: Učenički dom) u školskoj godini 2023./2024. planira se upisati 50 učenika.

2.) Učenički dom je mješovit.

3.) Učenici će se prijavljivati za upis i upisivati u Učenički dom u ljetnom i jesenskom upisnom roku.

4.) Učenici se prijavljuju i upisuju u Učenički dom u školskoj godini 2023./2024. elektroničkim načinom preko mrežne stranice Informacijskog sustava prijava i upisa u učenički dom (u daljnjem tekstu: ISPUUD) [domovi.e-upisi.hr](https://domovi.e-upisi.hr/#/).

5.) U Učenički dom učenici se upisuju u skladu s Odlukom o uvjetima za prijam učenika prvih razreda srednjih škola u učeničke domove u školskoj godini 2023./2024.

6.) Za upis u Učenički dom prijavljenim učenicima vrednuju se i boduju zajednički i dodatni element vrednovanja (čl. 7. – 8. Odluke o uvjetima za prijam učenika prvih razreda srednjih škola u učeničke domove u školskoj godini 2022./2023.)

7.) Potrebnu dokumentacija za upis u Učenički dom moguće je donijeti osobno u Učenički dom na adresu Garešnica, Kolodvorska 33 ili dostaviti elektroničkim putem.

**a) Ljetni upisni rok**

|  |  |
| --- | --- |
| Početak prijava učenika u sustav | 03.07.2023. |
| Prijava odabranih učeničkih domova | 10.-13.07.2023. |
| Dostava dokumentacije:   * dokumenti kojima se ostvaruju dodatna prava za upis u učenički dom (dostavljaju se na [domovi.e-upisi.hr](https://domovi.e-upisi.hr/#/)) | 10.-12.07.2023. |
| Unos prigovora ([helpdesk@skole.hr](mailto:helpdesk@skole.hr)) | 12.07.2023. |
| Brisanje s lista kandidata koji nisu zadovoljili preduvjete | 12.07.2023. |
| Ispis i zaprimanje potpisanih prijavnica(učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice  učitaju u sustav)  Brisanje s lista kandidata koji nisu zadovoljili preduvjete ili dostavili prijavnice | 13.-14.07.2023. |
| Objava konačnih ljestvica poretka | 17.07.2023. |
| Dostava dokumenata koji su uvjet za upis u učenički dom osobno ili elektroničkim putem na [domovi.e-upisi.hr](https://domovi.e-upisi.hr/#/):   * upisnica (obavezno za sve učenike) * potvrda obiteljskog liječnika o nepostojanju kontraindikacija za smještaj u učenički dom (obavezno za sve učenike) * potpisan ugovor (obavezno za sve učenike) | 17.07.2023. od 8:00 do 14:00 sati  18.07.2023. od 12:00 do 18:00 sati  19.07.2023. od 10:00 do 16:00 sati |
| Objava slobodnih upisnih mjesta za jesenski upisni rok | 20.07.2023. |

**b) Jesenski upisni rok**

|  |  |
| --- | --- |
| Početak prijava učenika u sustav i prijava odabranih učeničkih domova | 28. – 30.08.2023. |
| Dostava dokumentacije:  dokumenti kojima se ostvaruju dodatna prava za upis u učenički dom (dostavljaju se na [domovi.e-upisi.hr](https://domovi.e-upisi.hr/#/)) | 28.-29.08.2023. |
| Unos prigovora ([helpdesk@skole.hr](mailto:helpdesk@skole.hr)) | 29.08.2023. |
| Brisanje s lista kandidata koji nisu zadovoljili preduvjete | 29.08.2023. |
| Ispis i zaprimanje potpisanih prijavnica (učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice  učitaju u sustav)  Brisanje s lista kandidata koji nisu zadovoljili preduvjete ili dostavili prijavnice | 30.-31.08.2023. |
| Objava konačnih ljestvica poretka | 31.08.2023. |
| Dostava dokumenata koji su uvjet za upis u učenički dom osobno ili elektroničkim putem na [domovi.e-upisi.hr](https://domovi.e-upisi.hr/#/):   * upisnica (obavezno za sve učenike) * potvrda obiteljskog liječnika o nepostojanju kontraindikacija za smještaj u učenički dom (obavezno za sve učenike) * potpisan ugovor (obavezno za sve učenike) | 31.08.2023. od 8:00 do 14:00 sati  01.09.2023. od 12:00 do 18:00 sati |
| Objava slobodnih upisnih mjesta nakon jesenskog upisnog roka | 01.09.2023. |

Dostava potpisanog ugovora može se obaviti:

- dolaskom u učenički dom prilikom osobne dostave dokumenata

- elektroničkim putem uz obveznu dostavu originala zemaljskom poštom uz presliku identifikacijske isprave (osobna iskaznica, putovnica).

Za sve dodatne informacije učenici i/ili njihovi roditelji/skrbnici mogu se obratiti Učeničkom domu putem e-maila [ucdom@ss-asenoa.hr](mailto:ucdom@ss-asenoa.hr).